

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

Talsos

2025. gada \_. oktobrī **Saistošie noteikumi Nr.**

(protokols Nr. , .punkts, lēmums Nr.)

**Par grozījumiem Talsu novada domes**

**2021. gada 30. septembra saistošajos noteikumos Nr. 11**

**“Par sociālajiem pakalpojumiem”**

Izdoti saskaņā ar

Sociālo pakalpojumu un sociālās palīdzības likuma

3. panta otro un trešo daļu,

Ministru kabineta 2003. gada 27. maija noteikumiem Nr. 275

“Sociālās aprūpes un sociālās rehabilitācijas pakalpojumu

samaksas kārtība, kādā pakalpojuma izmaksas

tiek segtas no pašvaldības budžeta” 6. punktu

1. Izdarīt Talsu novada pašvaldību domes 2021. gada 30. septembra saistošo noteikumu Nr. 11 “Par sociālajiem pakalpojumiem” (turpmāk – saistošie noteikumi) šādus grozījumus:
   1. Izslēgt 5.4. apakšpunktu;
   2. Izteikt 7. punktu šādā redakcijā:

“7. Iesniegumu sociālajam dienestam var iesniegt rakstveidā vai izteikt mutvārdos klātienē, sūtot pa pastu uz adresi Kareivju iela 7, Talsi, Talsu novads, LV-3201, elektroniskā veidā (parakstīts ar drošu elektronisko parakstu) uz adresi: socialais.dienests@talsi.lv, vai sūtot uz sociālā dienesta oficiālo elektronisko adresi. Parakstot un iesniedzot iesniegumu persona vai likumiskais pārstāvis dod sociālajam dienestam atļauju izmantot pašvaldības un valsts datu reģistros pieejamo informāciju par iesnieguma iesniedzēja mājsaimniecību, kas nepieciešama lēmuma pieņemšanai par pakalpojuma piešķiršanu vai atteikšanu.”

* 1. Izteikt 8. punktu šādā redakcijā:

“8. No sociālā dienesta budžeta līdzekļiem pilnā apmērā tiek segtas izmaksas:

8.1. sociālā darba pakalpojumam;

8.2. daudzfunkcionālā sociālā pakalpojuma centra pakalpojumam;

8.3. dienas aprūpes centra pakalpojumam pilngadīgām personām ar garīga rakstura traucējumiem;

8.4. diennakts uzturēšanās pakalpojumam krīzes situācijā;

8.5. nodarbībām bērna attīstības veicināšanai;

8.6. ģimenes asistenta pakalpojumam;

8.7. sociālā atbalsta grupas pakalpojumam;

8.8. atbalsta personas pakalpojumam;

8.9. psihologa pakalpojumam;

8.10. atelpas brīža pakalpojums;

8.11. specializētās darbnīcas pakalpojums;

8.12. grupu mājas (dzīvokļa) pakalpojums;

8.13. sociālā mentora pakalpojums.”

* 1. Izteikt 20. punktu šādā redakcijā:

“20. Patversmes pakalpojums ietver personas pamatvajadzību nodrošināšanu, personiskās higiēnas iespēju nodrošināšanu un sociālo rehabilitāciju”.

* 1. Izteikt 27. punktu šādā redakcijā:

“27. Patversmes pakalpojumu piešķir uz laiku līdz 3 mēnešiem kārtējā gadā, pakalpojuma izmaksas sedzot no pašvaldības budžeta līdzekļiem.”

* 1. Izslēgt 30. punktu;
  2. Papildināt ar VII1. nodaļu šādā redakcijā:

“ **VII.1 Grupu mājas (dzīvokļa) pakalpojums**

31. Grupu mājas (dzīvokļa) pakalpojums nodrošina mājokli un individuālu atbalstu sociālo problēmu risināšanā un individuālu atbalstu pilngadīgām personām ar invaliditāti un garīga rakstura traucējumiem, kurām ir objektīvas grūtības dzīvot patstāvīgi, bet nav nepieciešama atrašanās ilgstošas sociālās aprūpes un sociālās rehabilitācijas institūcijā.

32. Tiesības saņemt Grupu mājas (dzīvokļa) pakalpojumu ir:

32.1. personām ar garīga rakstura traucējumiem, kuru vajadzībām atbilstošākais ir grupu dzīvokļa pakalpojums, pēc pilngadīgo aprūpes institūcijas pakalpojuma saņemšanas;

32.2. citām pilngadīgām personām darbspējīgā vecumā ar garīga rakstura traucējumiem, kuras vēlas dzīvot patstāvīgi un/vai kurām ģimenes locekļi vecuma, veselības stāvokļa vai nodarbinātības dēļ nevar nodrošināt nepieciešamo aprūpi un/vai sadzīves un sociālo prasmju attīstīšanu personas patstāvīgas dzīves uzsākšanai.

32.1 Grupu mājas (dzīvokļa) pakalpojumu var saņemt saskaņā ar noslēgto līgumu starp sociālo dienestu, Grupu mājas (dzīvokļa) pakalpojuma sniedzēju un personu vai tās likumisko pārstāvi par grupu mājas (dzīvokļa) pakalpojuma nodrošināšanu.

32.2 Grupu mājas (dzīvokļa) pakalpojumu pieprasīšanai persona vai tās likumiskais pārstāvis sociālajā dienestā iesniedz:

32.21. iesniegumu;

32.22. ģimenes ārsta izziņu par personas veselības stāvokli;

32.23. par normatīvajos aktos noteikto medicīnisko kontrindikāciju neesamību;

32.24. psihiatra atzinumu normatīvajos aktos noteiktajā kārtībā par speciālo (psihiatrisko) kontrindikāciju neesamību.”

* 1. Izslēgt VIII. nodaļu;
  2. papildināt ar IX.1 nodaļu šādā redakcijā:

“**IX.1 Atelpas brīža pakalpojums**

37.1 Atelpas brīža (īslaicīgās sociālās aprūpes) pakalpojuma (turpmāk – atelpas brīža pakalpojuma) institūcijā mērķis ir personai ar invaliditāti ar garīga rakstura traucējumiem vai funkcionāliem traucējumiem, un kura dzīvo ģimenē, nodrošināt uzraudzību, sociālo aprūpi, speciālistu konsultācijas, ēdināšanu 4 (četras) reizes dienā, pastaigas un saturīgu brīvā laika pavadīšanu līdz 14 (četrpadsmit) diennaktīm kalendārajā gadā, aprūpes procesā aizstājot ģimenes locekļus.”

37.2 Tiesības saņemt atelpas brīža pakalpojumu ir:

37.21. personai ar invaliditāti ar funkcionāliem traucējumiem līdz 18 (astoņpadsmit) gadu vecumam, kurai izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem;

37.22. pilngadīgai personai ar I grupas invaliditāti, kā arī personām ar garīga rakstura traucējumiem, kurām ir noteikta II grupas invaliditāte.

37.3 Lai saņemtu atelpas brīža pakalpojumu, persona vai tās likumiskais pārstāvis iesniedz sociālajā dienestā iesniegumu un šādus dokumentus:

37.31. ģimenes ārsta izsniegtu izziņu “Izraksts no stacionāra pacienta/ambulatorā pacienta medicīniskās kartes” (veidlapa Nr. 027/u) par personas veselības stāvokli, ar norādi uz funkcionālo traucējumu veidiem un akūtām infekcijām (piemēram, plaušu tuberkuloze aktīvajā stadijā, akūtas infekcijas slimības) pazīmēm (ja tādas ir), kas var ietekmēt atelpas brīža pakalpojuma sniegšanas kārtību. Izziņā papildus norāda rekomendācijas aprūpei un profilaksei;

37.32. pilngadīgai personai ar I vai II grupas invaliditāti ar garīga rakstura traucējumiem psihiatra atzinumu par personas psihisko veselību un speciālajām (psihiatriskajām) kontrindikācijām atelpas brīža pakalpojuma saņemšanai;

37.33. saistošo noteikumu 37.22. apakšpunktā minētās personas pilnvarotā pārstāvja apliecinājumu par tiesībām pārstāvēt personu.”

* 1. Izslēgt 75.4. apakšpunktu;
  2. Izslēgt 75.7. apakšpunktu;
  3. Papildināt ar XVII.1 nodaļu šādā redakcijā:

“**XVII.1 Sociālā mentora pakalpojums**

83.1 Sociālā mentora pakalpojums nodrošina personai atbalstu un apmācību sociālo prasmju apgūšanā, uzlabo personas dzīves kvalitāti un attīsta spējas patstāvīgi sociāli funkcionēt, iekļauties sabiedrībā, attīsta spējas palīdzēt pašam sev.

83.2 Pakalpojuma ietvaros tiek veicināta sociālo prasmju apguve, pilnveide un apgūto prasmju nostiprināšana, nodrošinot individuālu konsultatīvu, praktisku, izglītojošu, asistējošu un emocionālu atbalstu dzīvesvietā un sociālajā vidē.

83.3 Tiesības saņemt sociālā mentora pakalpojumu ir:

83.31. personai, kura nespēj sociāli funkcionēt un iekļauties sabiedrībā dažādu sociālu, garīgu, darbnespējas, invaliditātes, pēc brīvības atņemšanas soda izciešanas, atkarības, vardarbības vai ilgstošas nabadzības un citu faktoru izraisīto negatīvo sociālo seku dēļ;

83.32. personai, kurai ir nepieciešams atbalsts un apmācība sociālo prasmju apgūšanā;

83.33. jauniešiem pēc ārpusģimenes aprūpes.

83.4 Sociālā mentora pakalpojumu piešķir uz laiku līdz 6 (sešiem) mēnešiem un to var saņemt saskaņā ar individuāli izstrādātu sociālās rehabilitācijas plānu un sociālā darbinieka nosūtījumu.

83.5 Pakalpojuma pieprasīšanai persona vai tās likumiskais pārstāvis sociālajā dienestā iesniedz iesniegumu.”

* 1. Papildināt ar XVIII.1 nodaļu šādā redakcijā:

“**XVIII.1 Specializētās darbnīcas pakalpojums**

87.1 Specializētās darbnīcas pakalpojums ir sociālās rehabilitācijas pakalpojums, kas nodrošina prasmes veicinošas aktivitātes un speciālistu atbalstu personām ar garīga rakstura traucējumiem.

87.2 Tiesības saņemt Pakalpojumu ir pilngadīgām personām ar I vai II grupas invaliditāti ar garīga rakstura traucējumiem darbspējīgā vecumā, kurām nepieciešams speciālistu atbalsts darba prasmju un iemaņu attīstīšanā.

87.3 Pakalpojuma pieprasīšanai persona vai tās likumiskais pārstāvis sociālajā dienestā iesniedz:

87.31. iesniegumu;

87.32. ģimenes ārsta izziņu par personas veselības stāvokli un par normatīvajos aktos noteikto medicīnisko kontrindikāciju neesamību;

87.33. psihiatra atzinumu normatīvajos aktos noteiktajā kārtībā par speciālo (psihiatrisko) kontrindikāciju neesamību.”

* 1. Izteikt 99. punktu šādā redakcijā:

“99. Iestādes amatpersonu izdoto administratīvo aktu vai faktisko rīcību var apstrīdēt pašvaldības nolikuma noteiktajā kārtībā.”;

* 1. Izteikt 100. punktu šādā redakcijā:

“100. Pašvaldības izpilddirektora izdoto administratīvo aktu var pārsūdzēt Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.”;

Saistošo noteikumu VII.1 , IX.1 , XVII.1, XVIII.1 nodaļas stājas spēkā 2026. gada 1. janvārī.

Domes priekšsēdētājs A. Bērziņš